Na podlagi Pravilnika za določanje pogojev, ki jih morajo izpolnjevati vina, ki želijo kandidirati za naziv »Jurjevo vino«, z dne 21.03.2014 in njegovimi spremembami in dopolnitvami, z dne 11.04.2022, objavljam

**JAVNI POZIV**

**za izbor »Jurjevega vina«**

**1. Organizator izbora**

Občina Sv. Jurij v Slov. goricah, Jurovski Dol 70/b, 2223 Jurovski Dol v sodelovanju z Društvom vinogradnikov Sv. Jurij v Slov. goricah vabi vinarje na območju Občine Sv. Jurij v Slov. goricah k sodelovanju na izboru »Jurjevega vina«.

**2. Pogoji, ki jih morajo izpolnjevati vina**

Vina, ki jih želijo vinogradniki prijaviti na izbor »Jurjevega vina«, morajo izpolnjevati naslednje pogoje:

1. Grozdje mora biti pridelano in vino donegovano na območju Občine Sv. Jurij v Slov. goricah.
2. Vinogradnik oz. vinar mora biti vpisan v register pridelovalcev vin pri Upravni enoti Lenart.
3. Na ocenjevanju pri Kmetijsko – gozdarskem zavodu Slovenije ali pri drugih pooblaščenih organizacijah mora vino doseči najmanj 17,01 točk.
4. Najmanjša količina vina, ki se želi potegovati za naziv »Jurjevo vino« je 300 litrov.
5. Vinogradnik v preteklem letu za svoja vina ni prejel naziva »Jurjevo vino«.

**3. Prijava**

Vinogradniki prijavijo svoje vzorce izključno na obrazcih iz dokumentacije in slednji priložijo ustrezna dokazila. Za vsako prijavljeno vino oz. vzorec je potrebno dostaviti **dve (2) steklenici vina.**

**4. Ocenjevalna skupina**

Ocenjevalno skupino sestavljajo župan, članice in člani občinskega sveta, predstavnik občinske uprave in predstavnik Društva vinogradnikov Sv. Jurij v Slov. goricah.

Ocenjevalna skupina po pokušini izbere vino, ki ga bo kot »Jurjevo vino« predstavljal župan v času od enega do drugega ocenjevanja.

**5. Izbor »Jurjevega vina«**

Izbor »Jurjevega vina« bo potekal **v sredo, 10.05.2023 ob 17. uri v Avli Fredija Neuvirta v Kulturnem domu Jurovski Dol.**

Kot »Jurjevo vino« bo razglašeno vino, ki bo najbolje ocenjeno s strani ocenjevalne skupine.

**6. Sprejem vzorcev**

Vzorci in prijavna dokumentacija morajo biti dostavljeni v Kulturni Dom Jurovski Dol, Avlo Fredija Neuvirta, **v torek, 09.05.2023 med 18. in 20. uro.**

**7. »Jurjevo vino« kot protokolarno vino občine**

Vinogradnik, katerega vino bo izbrano za »Jurjevo vino« ima pravico in obveznost, da to vino ustekleniči in opremi z etiketo in da izbrano vino za obdobje enega leta prodaja Občini Sv. Jurij v Slov. goricah. Izbrani vinogradnik pa je dolžan organizirati tudi pogostitev udeležencev po osrednji občinski proslavi z »Jurjevim vinom«.

Jurovski Dol, 18.04.2023

Zadeva: 081-1/2023-

Občina Sv. Jurij v Slov. goricah

Peter Škrlec

Župan

*Objaviti:*

* *spletna stran občine,*
* *oglasna deska občine.*

*Obvestiti:*

* *Društvo vinogradnikov Sv. Jurij v Slov. goricah, Jurovski Dol 2, 2223 Jurovski Dol.*

*Vložiti:*

* *v zadevo.*